Allan Vainola

pisi|Allan Vainola (2006)
Allan Vainola (varasema nimega Allan Annus; sündinud 11. märtsil 1965 Tartus) on eesti kitarrist, laulja, helilooja ja anarhist.

1983. aastal lõpetas ta Tallinna 10. Keskkooli.

On tegutsenud ja tegutseb järgmistes ansamblites:

Ajutine Valitsus (kitarrist ja laulja; 1980–1981, asutajaliige);
Velikije Luki (kitarrist; 1982–1983, asutajaliige);
Terendus (kitarrist; 1984–1985, asutajaliige);
Ükskõik (laulja; 1986–1988, asutajaliige);
Metro Luminal (laulja; 1988–1996, asutajaliige);
Vennaskond (kitarrist; alates detsembrist 1990);
Alumiinium, Sinu Sädelev Sõber (laulja ja kitarrist; alates 1994, asutajaliige);
The Flowers of Romance (kitarrist; alates aprillist 1999);
Sõpruse Puiestee (laulja ja kitarrist; alates 2002, asutajaliige);
Kelder (laulja ja kitarrist; alates 2007, asutajaliige);

Vainola on ka mitme menuka teatrilavastuse, sh "Ronja", "Huck", "Daamide õnn" ja "Mort, surma õpilane", muusika autor. Vainola teatrimuusikaga on ilmunud album "Teatriõhtu" (2001). Allan Vainola kirjutatud on paljude teiste seas ka laulude "Riia mu arm", "Insener Garini hüperboloid", "Elagu Proudhon!", "Pille-Riin",  "Subatlantiline kohtumine", "Eleegia", "1905" ja "Kaks meest" muusika.

2006 alustas Vainola kontserte uue projektiga ja tuli välja soolodebüüdiga "Unenäopüüdjad".

2007. aastal pälvis Allan Vainola Eesti Muusikaauhindade jagamisel Aasta Meesartisti tiitli "Unenäopüüdjad" eest.

2007. aasta lõpus ilmus autoriraamat "Allan Vainola laulud" koos nootide, sõnade ja kitarriakordidega.

2011. aastal kevadel ilmus Allan Vainola sulest raamat "Inventuur". 

Isiklikku
Tema poeg Hyrr Innokent Vainola teeb samuti muusikat. 

Allan Vainola on abielus eesti luuletaja Kätlin Vainolaga. Neil on kaks poega.

Viited

Välislingid
 Allan Vainola Soundcloud


Kategooria:Eesti muusikud
Kategooria:Eesti anarhistid
Kategooria:Vennaskond
Kategooria:Sõpruse Puiestee
Kategooria:Tallinna Nõmme Gümnaasiumi vilistlased
Kategooria:Sündinud 1965